open-index/open-wikipedia-markdown huggingface dataset:
Take the "A" Train

**«Take the "A" Train»** er en amerikansk jazzsang med melodi av Billy Strayhorn og tekst av Joya Sherill. Den ble signaturmelodien til Duke Ellingtons orkester.

Bruken av Strayhorns komposisjon som signaturmelodi ble nødvenddiggjort av en avgjørelse fattet av ASCAP i 1940. Da ASCAP økte sin lisensavgift for kringkastingsbruk kunne ASCAPs medlemmer, deriblant Ellington, ikke lenger spille sine komposisjoner på radio, siden mesteparten av musikken på den tiden ble spilt live på radio.

Ellington henvendte seg til Strayhorn og sønnen Mercer som var registrert hos ASCAP-konkurrenten BMI for *«to write a whole new book for the band»,* som Mercer erindret.

15. januar 1941 spilte Duke Ellington and his Orchestra inn «Take the "A" Train» i RCA Victors innspillingsstudio i Hollywood. Den kom inn på poplisten i juni og lår der i syv uker med en ellevteplass som beste resultat. I 1943 kom den på listen igjen og lå på en nittendeplass i én uke.

Glenn Miller and His Orchestra spilte inn sin versjon i Hollywood 28. mai 1941. Den ble utgitt på 78-platene Bluebird B&nbsp;11187B, HMV DB&nbsp;5829 og på HMV A.L.&nbsp;2837 (i Norge).

I 1999 inkluderte National Public Radio «Take the "A" Train» i betegnelsen NPR 100, hvor NPRs musikkutgivere har sammenstilt det de anså for å være de hundre viktigste amerikanske komposisjonene på 1900-tallet.

Sangen handler om Linje A på New Yorks undergrunnsbane som går gjennom New York City fra østre Brooklyn og passerer Harlem på sin vei til nordlige Manhattan.

## Norsk versjon
Lillebjørn Nilsen har skrevet en norsk tekst. På norsk bærer den tittelen «Dra med Krøderbanen». Den ble utgitt av Ballade! på LP-platen *Ekstranummer* (Nor-Disc NORLP 405) i 1980. Produsent var Pete Knutsen.

Ballade! fremførte «Dra med Krøderbanen» i NRK programmet *Mer Ballade* som ble sendt 30. august 1980.

## Referanser

*Informasjon fra Jazzstandards.com
Sipmektinden

**Sipmektinden** (sørsamisk: *Sipmehketjahke*) er et fjell i Røyrvik kommune i Trøndelag. Det har en høyde på 1&nbsp;423 meter over havet og er det tredje høyeste fjellet i Nord-Trøndelag av fjellene med primærfaktor på minst 50 meter.

## Se også
* Fjell i Trøndelag

## Referanser
Fon skole

**Fon skole** var en barneskole for 1. til 4. klasse i Fon i Vestfold. Skolen var en del av **Fon oppvekstsenter**, sammen med Vivestad og Fon barnehager, fram til den ble nedlagt sommeren 2009. Fra 2009/2010 går elevene på Kirkevoll skole.

Skolebygget ble etter skole-nedleggelsen gjort om til barnehage. I underetasjen er det gymsal og en skytebane.

## Referanser
Steve Chainel

**Steve Chainel** (født 6. september 1983 i Miramont) er en fransk landeveissyklist.

Hans fleste resultater har kommet i sykkelcross, men hans gjennombrudd på landeveien kom da han spurtslo sine bruddkamerater på 1. etappe i Driedaagse van De Panne i Belgia. Daniel Oss fra Liquigas startet spurten for tidlig og dro han fram til seier, men italieneren måtte ta til takke med en fjerdeplass.

## Meritter

;2010
:1. etappe i Driedaagse van De Panne 
;2012
:8.-plass i Gent-Wevelgem

## Referanser


## Eksterne lenker
*
Ext4

**ext4**, eller **fourth extended filesystem** («det fjerde utvidede filsystem»), er et POSIX-kompatibelt og journalførende filsystem for Linuxkjernen. Det er etterfølgeren til filsystemet ext3, slik ext3 var etterfølgeren til ext2. ext4 er også bakoverkombatibelt med ext3. ext4 er inspirert av finesser som ble utviklet for filsystemet Lustre mellom 2003 og 2006, og som ga økt lagringsplass og ytelsesforbedringer. Den 28. juni 2006 kunngjorde Theodore Ts'o en plan om å utvikle ext4, ved å opprette en fork av ext3. Den 10. oktober 2006 ble en utviklingsversjon av ext4 tilføyd versjon 2.6.10 av Linuxkjernen, og den 21. oktober 2008 ble den endelige versjonen lansert i versjon 2.6.28 av Linuxkjernen.

I ext4 ble den tradisjonelle blokklagringen i ext2 og ext3 erstattet av extents som reduserer fragmentering og gir økt ytelse på store datafiler. En enkel extent i ext4 kan opprette inntil 128 mebibyte (MiB) med kontinuerlig diskplass innenfor en blokk på 4 kibibyte (Kib). Opptil fire *extents* kan lagres i en inode. Når det er mer enn fire *extents* i en datafil, blir resten indeksert i et tre. ext4 er således hurtigere og mer stabilt enn ext3, fordi datafiler fragmentert meget sjelden på grunn av «forsinket allokering». ext4 støtter harddisker på opptil 1 exbibyte (EiB), og datafiler på opptil 16 tebibyte (TiB). Datafiler i ext4 kan lagres med rett dato innenfor tidsrommet 14. desember 1901 og 10. mai 2446 i den gregorianske kalenderen.

ext4 blir anvendt i de fleste Linuxdistribusjoner, hvor det har erstattet ext3. Det har likevel sine begrensninger, og arbeid pågår med å erstatte det med btrfs. En utviklingsversjon av btrfs ble lansert 23. mars 2009 i versjon 2.6.9 av Linuxkjernen, og første stabile versjon av btrfs ble lansert 29. juli 2013 i versjon 3.10 av Linuxkjernen.

## Referanser
Jessica Szohr

**Jessica Karen Szohr** (født 1985) er en amerikansk modell og skuespiller.

Hun er kjent for sin rolle i tv-serien *[[Gossip Girl]]* som «Vanessa Abrams». Szohr er halvt ungarsk, kvart afrikansk-amerikansk og kvart engelsk-amerikansk.

## Referanser


## Eksterne lenker
* 
* 
* Intervju med Jessica Szohr hos Popgurls.com
Hestkjøltoppen

** Hestkjøltoppen ** (sørsamisk: *Mealhkoe*) er et fjell sentralt i Lierne nasjonalpark i Lierne kommune i Trøndelag. Fjellet har en høyde på  meter over havet og er det høyeste i Hestkjølen-massivet og i Lierne kommune. Det er også det fjerde høyeste fjellet i Nord-Trøndelag av fjellene med primærfaktor på minst 50 meter.

Det nærmeste fjellet som er høyere, ligger i Norra Borgafjällen i svensk Lappland. Sekundærfaktoren er dermed knappe 83 kilometer, som er den 10. lengste for norske fjell.

Berggrunnen består av hard, kvartsrik glimmerskifer, og toppen ligger i høyalpin vegetasjonssone. 

## Se også
* Fjell i Trøndelag
* Liste over fjell i Skandinavia

## Fotnoter



## Referanser
Ruteslekten

* *Ruta angustifolia*
* aleppovinrute (*R.&nbsp;chalepensis*)
* *Ruta corsica*
* vinrute (*R.&nbsp;graveolens*)
* *Ruta lamarmorae*
* *Ruta montana*
* *Ruta microcarpa*
* *Ruta oreojasme*
* *Ruta pinnata*

**Ruteslekten** (*Ruta*) er en slekt av eviggrønne busker eller halvbusker. De dufter sterkt og er blitt brukt som medisinplanter.

Fire av artene, aleppovinrute, vinrute, *Ruta montana* og *Ruta angustifolia*, har en vid utbredelse i middelhavsområdet. De andre fem artene er endemiske for øyer: *Ruta corsica* (Korsika), *Ruta lamarmorae* (Sardinia), *Ruta microcarpa* (La Gomera), *Ruta oreojasme* (Gran Canaria) og *Ruta pinnata* (Tenerife og La Palma). 

## Litteratur
* 
* 
* 

## Eksterne lenker
*
Arne-Johan Rauan

**Arne-Johan Rauan**, med artistnavnet **Bellman**, (født 1976) er en norsk indie/pop-musiker fra Larvik.

## Virke
Rauan startet Bellman som et enmannsprosjekt i 2005 og i 2006 fikk han med seg et liveband og ble finalist i NRKs *[[NRK Urørt|Urørt]]*.

Debutalbumet *Mainly Mute* ble utgitt i 2009 på C+C Records. Oppfølgeren *The Curse* kom i 2010 .I 2012 turnerte Rauan i Sør-Korea i forbindelse med at *Mainly Mute* ble utgitt der.

Det tredje albumet, *Melopoiïa*, ble sluppet i 2013, og utgitt i Sør-Korea og Japan året etter. I 2017 fulgte *Morphology*, utgitt på Another Jilted Rebel Records.

I 2022 ga Rauan ut sitt femte album *Melatonin Chronicles*.

## Skulpturkunst
Ved siden av musikken arbeider Rauan som skulpturkunstner. Han er representert i gallerier i Norge og utlandet, og har hatt flere separatutstillinger og duo-utstillinger. Han har studert skulptur og maleri ved Mølla Kunstskole i Moss.

## Filmografi
2022: ''Wisting''

## Diskografi
* *Mainly Mute* (2009) 
* *Mainly Mute Remixed* (2009)
* *Live at Sliperiet* (2009)
* *Live at Sliperiet DVD* (2009)
* *The Curse* (2010)
* *19 EP* (2012)
* *Melopoiïa* (2013)
* *Morphology* (2017)
* *Melatonin Chronicles* (2022)

## Referanser


## Eksterne lenker
* 
* 
*  Bellman hos MySpace
*  Bellman hos Facebook
*  Bellman hos Twitter
Olav Dalen

**Olav Baggerud Dalen** (født 6. mars 1985) er en norsk tidligere fotballspiller som var målvakt.

Dalen debuterte for Kongsvinger IL i Adeccoligaen 4. august 2009 på Gjemselund stadion mot Nybergsund IL, og ble kåret til banenes beste. I tillegg til godt spill og gode redninger i kampen reddet han et straffespark. Debuten i Tippeligaen fikk han 29. august 2010 da han holdt nullen mot Odd Grenland på Skagerak Arena.

Han gikk tilbake til moderklubben Nordre Land fra tippeliga-klubben Haugesund. Han flyttet tilbake til Dokka siden han var odelssønn på en gård på Nordsinni.

## Referanser


## Eksterne lenker
*
Huldt & Lillevik

**Huldt & Lillevik** var et av de mest brukte lønnssystemene i Norge, og leveres av Visma AS. 

Huldt & Lillevik ble startet i 1981 av svenske Lars Gustav Huldt og norske Eivind Kristian Lillevik. Firmaet ble etablert på Lillestrøm, men etablerte seg etterhvert på Karl Johans gate i Oslo. 1997 ble selskapet, sammen med supportsenteret aas data a.s på Gran, solgt til finske Tieto, som senere ble fusjonert med svenske Enator til TietoEnator. I 2005 ble HR-delen av TietoEnator etablert som selskapet Personec, og i 2007 ble Personec fusjonert med Tradimus, og fikk navnet Aditro. Aditro er eid av private equity-selskapet Nordic Capital. Aditros hovedkontor ligger i Sundbyberg utenfor Stockholm. Aditro i Norge hadde en omsetning på i overkant av 200 millioner kroner i 2011.

Huldt & Lillevik er i dag den største leverandøren av PC-baserte lønnssystemer i Norge. Huldt & Lillevik er primært rettet mot små og mellomstore bedrifter og regnskapskontorer og håndterer firma med fra 1-2000 ansatte. Selskapet har blitt markedsført under slagordet «Enkelt og trygt», og systemet har fokus på å effektivisere brukerens hverdag kan integreres mot de fleste økonomi og ERP-systemer som er på markedet i Norge. Systemet inneholder også en fraværs- og personalmodul og er også integrert med Aditros juridiske oppslagsverk «Juridisk Atlas», som dekker tema innen lønn og personal. 

Huldt & Lillevik systemer består av Huldt & Lillevik Lønn 5.0, Huldt & Lillevik Ansattportal, Huldt & Lillevik Oppfølging og Huldt & Lillevik Reise. 

Huldt & Lillevik ble kjøpt opp av Visma i 2015. 

## Referanser


## Eksterne lenker
* Huldt & Lillevik
Tredje juledag

**Tredje juledag** er 27. desember.  Dagen var kirkelig helligdag fram til festdagsreduksjonen i 1770. 

I den tiden dagen var regnet som en helligdag, ble den også kalt evangelisten Johannes' dag. Bibelteksten som det ble holdt preken over denne dagen, var Johannesevangeliet 21. kapittel, versene 19-25. 

Etter at dagen opphørte å være helligdag, ble den mange steder videreført som en prikkedag, en «halv-helligdag» da tjenestefolket skulle ha fri og minst mulig skulle gjøres.

## Se også
*Jul

## Referanser
Jetnamsfjellet

**Jetnamsfjellet** (sørsamisk: *Jitneme*) er et fjell i Hattfjelldal i Nordland og Røyrvik kommune i Trøndelag. Det har en høyde på 1&nbsp;335 meter over havet og er det syvende høyeste fjellet i Nord-Trøndelag av fjellene med primærfaktor på minst 50 meter.

## Se også
* Fjell i Trøndelag

## Referanser
Mjøskalk

**Mjøskalk** eller **Mjøskalkstein** er en kalkstein dannet i perioden ordovicium og som finnes i den nordlige delen av Oslofeltet. Navnet ble innført i 1908 av Johan Kiær, som var professor i paleonotologi og historisk geologi ved Universitetet i Oslo. Kalken er både finkornet og tett, og har en farge som varierer fra grå til mørk grå avhengig av grafittinnholdet (organisk materiale). Mjøskalken inneholder 90 til 95% CaCO<sub>3</sub> og blant annet dolomitt, kvarts, feltspat og kloritt. 

Innholdet av forurensede komponenter gjør at bruken av mjøskalk (gjennom kalkbrenning) kun begrenser seg som miljøkalk og til jordbruket samt celluloseindustrien, selv om den tradisjonelt sett også har blitt brukt som bygningsstein og til finpukk. Mjøskalkstein brytes i dagbrudd både på Toten og i Furuberget rett nord for Hamar og helt sør i Ringsaker. Kalken inneholder for øvrig også noen av verdens eldste korallrev.

## Referanser
Zwei kleine Italiener

**«Zwei kleine Italiener»** (norsk oversettelse: *to små italienere*) var Vest-Tysklands bidrag i Eurovision Song Contest 1962 og fremført på tysk av Conny Froboess. Melodien ble skrevet  av Christian Bruhn og teksten ble skrevet av Georg Buschor.

Sangen deltok som det syvende bidraget om kvelden 18. mars 1962 og etterfulgte Sveriges Inger Berggren med «Sol och vår». Den ble i sin tur etterfulgt av Nederlands De Spelbrekers med «Katinka». Da avstemningen var avsluttet, hadde «Zwei kleine Italiener» mottatt ni poeng og fikk en sjetteplass av seksten deltakere.

Det er et moderat up-temponummer hvor Froboess beskriver den vanskelige situasjonen til to gjestearbeidere fra Italia som ønsker å vende tilbake til sitt hjemland for å være hos sine kjærester, Tina og Marina. Hun stiller denne situasjonen i kontrast til den i resten av det tyske samfunnet, som «en tur til Syden ville være chic og fin» for. Det tyske samfunnet gjennomgikk på denne tiden Wirtschaftswunder i stor grad som et resultat av innvandrernes arbeid. De to italienerne, virker det som, fortviler om de noensinne får vende tilbake til Napoli.

Dette uvanlige temaet markerer den første gang at et sosialt spørsmål har blitt beskrevet i et Eurovision Song Contest-bidrag.

Selv om den havnet midt på treet, har  «Zwei kleine Italiener» blitt en mindre favoritt blant Eurovision Song Contest-fans.

Froboess spilte inn versjoner på engelsk («Gino»), nederlandsk («Twee kleine Italianen») samt italiensk («Un bacio all'italiana»).

Av disse er det kun den nederlandske versjonen som tar for seg det samme temaet. Den engelske versjonen er en kjærlighetssang til en mann med navn Gino, mens den italienske versjonen beskriver at hun foretrekker kjærester fra dette landet.

Den tyske versjonen til Connie Froboess lå på VG-lista i 21 uker i 1962 og på førsteplassen i to uker.

## Norsk versjon
Ivar Andersen skrev den norske teksten. På norsk bærer den tittelen «Tina og Marina». 

### Innspillinger
*Stordahl og Engedahl med orkester. Utgitt på singlen Odeon 45&ndash;ND&ndash;7419 i 1962.

*Siss Hartmann, Sigurd Jansens orkester. Utgitt på singlen RCA NA&nbsp;3273 i 1962.

*Anita Thallaug. Utgitt på singlen Nor-Disc NOR&ndash;67 i 1962.

*Søstrene Bjørklund med Sigurd Jansens orkester. Utgitt på singlen Philips 353&nbsp;198&nbsp;PF i 1962.

## Referanser
Conference League (andre betydninger)

**Conference League** kan vise til:

*UEFA Conference League, tidligere UEFA Europa Conference League, en europeisk fotballturnering fra 2021
*National League (liga), en engelsk fotballiga
Fryske Akademy

**Fryske Akademy**, grunnlagt i 1938, er et forskings- og dokumentasjonssenter for spørsmål knyttet til Friesland og til frisisk språk, samfunn og kultur. Institusjonen har hovedkontor i "Coulonhûs" i Ljouwert.

Fryske Akademy gir ut  Wurdboek fan de Fryske taal (Frisisk ordbok), den viktigste ordboken for frisisk språk. Akademiet spiller generelt en viktig rolle i arbeidet for å fremme frisisk språk, både ved å gi innspill og kunnskap i språkdebatten og gjennom forsking på og bruk av språket. Akademiet har gitt ut omkring 1000 vitenskapelige bøker og en rekke artikler og rapporter. Omkring halvparten er publisert på frisisk.

Fryske Akademy deltar i internasjonalt samarbeid, særlig med institusjoner tilknyttet andre europeiske minoritetsspråk. Gjennom «Mercator-nettverket» har Fryske Akademy ansvaret for «Mercator-Education», dvs. at det skal være knutepunkt for spørsmål knyttet til bruk av minoritetsspråk på alle utdanningsnivå. 

## Eksterne lenker
* 
* «Mercator-Education»
Dunderbeist

**Dunderbeist** er et norsk alternativ metal-/hardrockband fra Hedmark som ble etablert i 2007.

Gruppen består av tidligere medlemmer fra Krace og Stonegard. Det betegnes som heavy metal med ekkoer av band som Metallica, Soundgarden, Red Hot Chili Peppers og Alice In Chains.  

Gruppen deltok under  2009 og har opptrådt på en rekke store, norske festivaler. Blant andre Øyafestivalen, Hortenfestivalen, Tømmerfløtivalen, Fjellparkfestivalen og Lost Weekend. 

Siden 2011 har bandet spilt inn platene sine i et egensnekret studio på Hamar, men albumet *Uro* (2021) ble spilt inn over en to-ukersperiode i atelieret til vokalist og låtskriver Torgrim Torves mor på Skåtøy utenfor Kragerø. Slik ønsket bandet å isolere seg fra distraksjoner og sørge for en mer konsentrert skrive- og innspillingsperiode. Albumet var ferdig i 2020, men utgivelsen ble utsatt på grunn av pandemien. 

## Medlemmer
* Torgrim Torve – vokal, gitar
* Fredrik Ryberg – gitar
* Kristian Liljan – bass
* Ronny Flissundet – gitar
* John Birkeland Hansen – trommer

### Tidligere medlemmer
* Ole Alexander Lislerud – perkusjon
* Daniel Marken – keyboards
* Åsmund Snortheim – vokal

## Diskografi

* 2008: *[[Second Hand Theft]]* (Bells Go Clang)
* 2009: *[[8 Crows and Counting]]* (Dunder Records)
* 2011: *Dunderbeist* (Dunder Records)
* 2012: *Black Arts & Crooked Tails* (Indie Recordings)
* 2012: *Songs of the Buried* (Indie Recordings)
* 2015: *Hyklere* (Indie Recordings)
* 2021: *URO*

### EP, singler

* 2017: *Tvilja* – EP (Indie Recordings)

## Referanser


## Eksterne lenker
*  (arkivert versjon)
Cosmos Music

**Cosmos Music Group** (tidligere **Bonnier Amigo**) er et nordisk plateselskap og distribusjonsfirma. De er det største uavhengige selskapet i Norden. Selskapet er et resultat av en fusjon mellom *Amigo distribusjon* og *Bonnier Music*. Selskapet har kontorer i Sverige, Danmark, Finland og Norge. I Norge har artister som Madcon, Paperboys og Henning Kvitnes i stallen.

Sent i 2009 kjøpte Fredrik Ekander, Cai Leitner, Kent Isaacs og Christian Drougge Bonnier Amigo fra Bonnier Group og omdøpte selskapet til Cosmos Music.

## Tuba Records
Tuba Records er et norsk plateselskap som distribuerer norsk og utenlandsk musikk. Tuba Recordings eier fire underselskap: Port Azur Recordings, Bauta, Tabu og MeloDisc.

Selskapet hadde i 2006 en omsetning på ca. 13 millioner kroner og 31. desember 2006 kjøpte Bonnier Amigo Music Norway 100% av aksjene i Tuba Records.

Etiketten ble startet i 2003 og utgir norske heavy metal-band. Band som utgir album på Tabu Recordings:

* Battered
* Einherjer
* Enslaved
* Funeral
* Khold
* Lumsk
* Susperia
* Vreid
* Windir

## Referanser


## Eksterne lenker
* Cosmos Music  – offisiell hjemmeside
Tribe Records

**Tribe Records** var et norsk plateselskap som ble stiftet i 1998. Selskapet ble en av de viktigste bidragsyterne til VG-lista Topp 20 i årene som fulgte. Tribe var en kommersiell label som fokuserte på trance og popmusikk samtidig som de var en av de første selskapene som tilbød artistene sine så kalte 360-avtaler. Labelen hadde både mangment- og bookingfunksjon.

## Historie
Selskapet ble stiftet av fire personer: Christopher Collings, Andreas Høyer, Anders Dybvik og Martin O. Muren.

I 2002 var Tribe Records den største norske labelen og holdt 28,9&nbsp;% av det norske hit-markedet på VG-lista.
 Artister som Dina, SpritneyBears, *2PM*, *L8R* og *Spin-Up* var tilknyttet Tribe.

Gjennom de tre siste årene hadde Tribe et samarbeid med *Capella Music* i Danmark og i 2003 ble selskapet nedlagt.

## Kontrovers
Tribes aggressive promoteringsmetoder skapte mye oppstyr i media, men da de annonserte at de ønsket å promotere sin nye gruppe *splash* i norske barnehager reagerte Norsk Lærerlag og Laila-Brith Josefsen og planene ble kansellert.

Det siste ordet i den saken kom da Tribe kjøpte hele forsiden til Avis 1 og reklamerte for *Splash* sitt nye album signert, *Tribe kindergarten*.

Selskapets totale kontroll over artistene sine skulle vise seg å bli populært blant musikk journalistene. Da Håkon Moslet skulle skrive sin anmeldelse av tribes gruppe *Spin-Up* endte han opp med å skrive en artikkel om selskapets promoteringsmetoder.

## Artister
* Caroline Dina Kongerud

* SpritneyBears

* L8R (Later)

* 2PM

* Spin-Up

* TwoGees

* Silent Forces & Shahzad

* The Shining

* Loco

* Howard & Christine

* Chixie Dicks

## Referanser


## Eksterne lenker
* Mic
* Discogs
*  Howard og Christines offisielle hjemmeside
* Dinas offisielle hjemmeside
Kjell Colding

**Kjell Colding** (1931–2009) var en norsk diplomat og tidligere utenriksråd. 

## Yrkeskarriere
Kjell Colding var utdannet jurist og tok UDs aspiranteksamen i 1958. Han tjenestegjorde dernest ved ambassadene i Helsingfors og Ottawa. Tilbake i Utenriksdepartementet arbeidet han i den følgende tid i sekretariatene til utenriksministrene Halvard Lange og John Lyng. I 1968 ble han byråsjef, og i perioden 13. juni 1970 til 16. mars 1971 statssekretær i Utenriksdepartementet.

Etter en periode som ambassaderåd i Stockholm kom han i 1974 tilbake til Utenriksdepartementet som underdirektør, senere som inspektør for utenrikstjenesten, og sist som ekspedisjonssjef, før han fra 14. oktober 1981 til 7. juni 1983 tjenestegjorde som statssekretær i Utenriksdepartementet under Willoch-regjeringen, og fra 8. juni 1983 til 3. desember 1984 som Willochs statssekretær for utenrikssaker ved Statsministerens kontor.

I 1984 ble Kjell Colding ambassadør i Helsingfors, dernest ekspedisjonssjef og spesialråd i Utenriksdepartementet. I perioden 1992 til 1996 var han utenriksråd. Han avsluttet sin karriere som ambassadør i London.

## Æresbevisninger
Colding var kommandør med stjerne av Den Kongelige Norske St. Olavs Orden.

## Bibliografi
* Kjell Colding og David Howarth: *The Shetland Bus*. The Shetland Times Ltd. 1998. ISBN 9781-898852-42-1
* Kate Hansen Bundt; Kjell Colding; Franck Orban; m.fl.: *Den europeiske sikkerhets- og forsvarspolitikk (ESDP). Utfordringer og muligheter for Norge*. Europa-programmet. 164 pp. 2002 ISBN 9788-291165-28-8

## Referanser


## Eksterne lenker
*
Bill Pilczuk

**Bill Pilczuk** (født 1971 Cape May Point, New Jersey USA) er en amerikansk svømmer som spesialiserte seg på øvelsen 50 meter fri.

Pilczuk ble fem ganger nasjonalmester i USA og vant 50 meter fri under VM i 1998. 

## Referanser


## Eksterne lenker
* 
* swimrankings
Langbryggen

**Langbryggen** (Langbrygga på lokalmunne) er en gate og en kai som ligger på østsiden av Pollen i Arendal sentrum.

Gaten starter ved krysset Kirkegaten / Havnegaten, og går over i Kystveien ved Dauholla. Den første delen frem til Nesbakken er stengt for alminnelig motorisert trafikk. Langs vestsiden av gaten er det et bryggeanlegg mot Pollen, og langs østsiden ligger det fleretasjes bygninger med forretningsdrift i de første etasjene og leiligheter på toppen. Forretningslokalene har siden 1990-tallet mer og mer blitt brukt som restauranter.

Der Langbryggen ligger var det kun en smal og vanskelig fremkommelig strandsti tidligere, som gikk fra den indre poll (idag Arendal torv). For å komme til Friholmen og Tolbodholmen måtte man bruke båt. Grunnet krav om bedre ferdsel ble det bygget en trebro som fikk navnet Madam Samuelsen bro. Etter hvert ble det bygget hus utover langs strandsiden, med tilhørende brygger. Bryggene ble bygget så tett at det så ut som en lang sammenhengende brygge, og dermed kom navnet Langbryggen. Bybrannen i 1868 la hele bebyggelsen langs Pollen i aske, og husene ble etter dette gjenreist i mur, og en stenkai ble anlagt på strekningen, med vei imellom bygningene og kaien.

Ytterst på Langbryggen, rett over for gamle Grand Hotell, hvor veien svinger mot øst, står statuen «Havfrue på søyle» fra 1973. Den er laget av Skule Waksvik, og sto først på Kanalplassen frem til den ble flyttet til nåværende plassering i 1996. Statuen er laget i forgylt bronse, stål og glass. Ved Arendals Forsikringsselskabs 100-årsdag den 14. februar 1960 donerte selskapet en betydelig sum til bygging av denne statuen i Arendal.

## Bilder

File:Langbryggen Arendal.JPG|Bilde tatt fra Havnegaten 
File:Langbryggen Arendal 2.JPG|Bilde tatt fra Nesbakken 
File:Langbryggen Arendal 9.JPG|Kaien


## Eksterne lenker
* Arendal kommune: Ukas postkort
Tjørnuvík

**Tjørnuvík** (, dansk: *Tjørnevig*) er en bygd på Færøyene. Bygden ligger lengst nord på Streymoy, omkranset av fjell, med god utsikt mot Risin og Kellingin. Tjørnuvík regnes blant de eldste landnåmsbygdene på Færøyene, noe som understøttes av arkeologiske funn. Den 1. januar 2016 hadde Tjørnuvík 53 innbyggere.

Administrativt var Tjørnuvíkar sókn en del av Norðstreymoyar prestagjalds kommuna fra innføringen av det lokale selvstyret i 1872. I 1913 ble Haldarsvíkar og Saksunar kommuna utskilt som en egen kommune. I 1944 ble kommunen delt, slik at Tjørnuvík fulgte Haldarsvík. I 2005 ble Haldarsvík og Saksun og fire andre kommuner slått sammen til Sunda kommuna.

Bygdekirken Tjørnuvíkar kirkja hører til prestegjeldet Norðstreymoy.


Fil:Tjørnuvík, Faroe Islands (3).JPG|Gamle hus i Tjørnuvík
Fil:Church of Tjørnuvík, Faroe Islands.JPG|Tjørnuvíkar kirkja


## Referanser


## Eksterne lenker
* 
* Tjørnuvík på *faroeislands.dk*
Anne Hytta

**Anne Hytta** (født 14. september 1974) er en norsk folkemusiker fra Sauland i Telemark med hardingfele som hovedinstrument.

Hytta har gått i hardingfeleopplæring hos blant andre Einar Løndal (1914&ndash;2005) og Knut Buen (født 1948). Hun skriver og arrangerer ny musikk i skjæringspunktet mellom folkemusikk, samtidsmusikk og andre modale folkemusikk-tradisjoner. 

## Biografi
Hun ga ut sitt første soloalbum, *Dag, kveld, natt* i 2006, og albumet *Draumsyn* i 2014. I 2017 ga hun ut sitt tredje album, *Strimur*, og fikk for det Folkelarmprisen i klassen solo og Spellemannprisen 2017 i klassen folkemusikk/tradisjonsmusikk. Hun ble samtidig nominert til Spellemannprisen sammen med Øyonn Groven Myhren som medlemmer av Sogesong for albumet *Så vide fara dei Lindarord*. Under Folkelarmprisen 2018 ble hun kåret til årets folkemusiker  og sammen med Johanne Flottorp og Tuva Færden fikk hun Folkelarmprisen 2022 i klassen tradisjonelt samspill for albumet *Hitterdal*. Sammen med Unni Løvlid og Ingfrid Breie Nyhus fikk hun Spellemannprisen 2022 i klassen samtid for *Unamna* og ble nominert til Folkelarmprisen 2023 i åpen klasse for samme album. For albumet *Bridge* fra 2023, fikk hun Spellemannprisen 2023 i klassen TONOs komponistpris og Edvard-prisen 2024 i åpen klasse.

Hovedprosjektet ved siden av solospillet er trioen Slagr, som Hytta grunnla i 2003. Trioen har skrevet og framført to bestillingsverk, det siste, straum, stille, ble framført på Osafestivalen i 2008. I 2007 gav de ut debutalbumet *Solaris*. Slagr har ensemblestøtte fra Norsk kulturråd.

Hytta er en erfaren utøver innen internasjonale tradisjonsmusikkprosjekter, og har arbeidet sammen med tradisjonsmusikere fra en rekke land. Interessen for modal tradisjonmusikk ga henne et stipend fra Fond for utøvende kunstnere til å studere hos Ross Daly, musiker og musikkteoretiker bosatt på Kreta. 

Hun spiller middelalder-strykeinstrumenter i middelaldermusikk-ensemblet Kalenda Maya. Sammen med Synnøve S. Bjørset og Åse Teigland har hun utarbeidet en konsert for tre hardingfelesolister: *Dei beste damene*.

## Diskografi

### Soloalbum
* 2006: *Dag, Kveld, Natt* (ta:lik - TA30CD)
* 2014: *Draumsyn* (Carpe Diem)
* 2017: *Strimur* (ta:lik - TA167CD)
* 2022: *Gjennom dagen* (OK World)

### Samarbeid
; Med Slagr
* 2007: *Solaris* (NorCD- NORCD 0771)
* 2011: *Straum, Stille* (Ozella - OZ 033 CD)
* 2012: *Softspeaker* (Atterklang - AKLANG305), med Andreas Ulvo
* 2013: *Songs By Geirr Tveitt* (Ozella - OZ 048 CD), med Camilla Granlien
* 2015: *Short Stories* (Ozella - OZ 059 CD)

; Med Synnøve S. Bjørset og Åse Teigland
* 2010: *Soli* (ta:lik - TA83CD)

; Med Sogesong (sammen med Øyonn Groven Myhren)
* 2017: *Så vide fara dei Lindarord* (Heilo - HCD7319)

;Med Parallax
* 2018: *Skogen* 
* 2022: *Asken*
* 2021: *Strypetak

;Med [[Johanne Flottorp]] og [[Tuva Færden]]
* 2021: *Hitterdal*

;Med [[Unni Løvlid]] og [[Ingfrid Breie Nyhus]]
* 2022: *Unanma* 

;Med [[Telemark Kammerorkester]]
* 2023: *Brigde''

## Referanser


## Eksterne lenker
* 
*
Elias og jakten på havets gull

***Elias og jakten på havets gull*** er en norsk barnefilm fra 2010 om redningsskøyta Elias. Den er regissert av Lise I. Osvoll og er den andre kinofilmen om Elias. 

## Handling
Filmen tar utgangspunkt i det årlige vinterfisket, men hvor det har kommet et nytt, moderne fiskevær med store trålere som tar det meste av fisken og Lunvik står i fare for å bli lagt ned. Filmen tar opp problemstillingen rundt fraflytting av bosteder langs den norske kysten.

## Om filmen
Filmen fikk Amanda i 2011 for beste barnefilm. Komponist Gaute Storaas vant Nordic Film Composers Award og Kanonprisen 2010 i klassen beste filmmusikk for sin musikk til filmen.

Elias ble forholdsvis godt mottatt av anmelderne og har blant annet fått terningkast fem av VG, fire av FilmMagasinet, Dagsavisen og Aftenposten og tre av Dagbladet.

Filmen har fått kritikk for at «[g]rådige spanske trålere og kapitalister sørfra» gjør filmen «til en ensidig ressurs- og distriktspolitisk kamp, sett fra kystfiskernes side». Alf Knutsen, en av skaperne av «Elias-universet», svarte til denne kritikken at «... når grådige kapitalister og spanske fiiskere blir karikert er det gjort med glimt i øyet. Og slik har det vært hele veien med Elias.»

## Stemmer
* Mikael Aksnes-Pehrson som Elias
* Sidney Louise Lange som Duppe
* Elisabeth Moberg som Polardronningen
* Marit Andreassen som Sentimentale
* Atle Antonsen som Pedro Gonzales
* Rigmor Galtung som Krana
* John Sigurd Kristensen som Sjarke
* Cecilie Mosli som Frekke
* Dennis Storhøi som Goliat
* Esben Selvig som Fiskehandleren
* Jostein Sjøhaug som Joviale
* Even Stormoen som Storeblink
* Yngve Emil Marcussen som Kruse
* Fredrik Steen som Tråle

## Aldersgrense
Filmen fikk først 7 års aldersgrense av Medietilsynet. Etter klage fra distributøren valgte Barneombudet å sluttet seg til vedtaket om 7 års aldersgrense. Klagenemnda for film og videogram vedtok likevel at filmen skulle være tillatt for alle.

## Referanser




## Eksterne lenker
* 
*
Sam Gwynne

**Samuel Luke Gwynne** (født 17. desember 1987 i Hereford, Herefordshire) er en engelsk fotballspiller, som spiller for .

Gwynne ble med i Hereford Uniteds ungdomslag via Pershore College football academy ved Holme Lacy. Han satt som ubrukt innbytter i en rekke førstelagskamper i 2004/05-sesongen og startet i GLS Conference Cup mot Northwich.

Hans debut kom sesongen etter, da han kom inn som innbytter mot Stevenage Borough. I siste del av sesongen ble han sittende på innbytterbenken. Han var kaptein i en Herefordshire Senior Cup-kamp mot Kington.

Han signerte en ny kontrakt i juni 2006, men var den eneste spilleren som ikke spilte noen liga-, FA-cup- eller Ligacupkamper i løpet av 2006/07-sesongen. Den 18. august 2007 gjorde han sin ligadebut, da han kom inn som innbytter i sluttminuttene i kampen mot Barnet. Da Lionel Ainsworth forlot Hereford, fikk Gwynne sjansen i startelleveren og spilte 16 kamper.

## Eksterne lenker
* 
*  Spillerprofil på Hereford United
Norway Station

**Norway Station** var hovedbasen til Den norske antarktisekspedisjonen 1956–60 til Dronning Maud Land. Blant ekspedisjonsdeltagerne ble den kalt **Fimbul**. Stasjonen ble anlagt 55 moh. på isbremen Fimbulisen, omtrent 36 kilometer fra  barrierekanten.

Norway Station bestod av tre bygninger anlagt ved siden av hverandre, og disse var forbundet med en 60 meter lang gang bygget opp av proviant- og utstyrskasser. Bygningene var konstruert for å motså tyngden av snøen som etter hvert begravde basen, og mot slutten av ekspedisjonen måtte man klatre opp en 6,5m høy stige for å komme seg ut. I tillegg til de tre hovedbygningene, ble det anlagt flere hytter, instrumenthus, bur og antennemaster, samt en hundegård til over 40 hunder.

Det største huset var på 78 kvadratmeter og inneholdt lugarer til de 14 overvintringsmedlemmene. Hver lugar var på om lag 2x2 meter. Et hus inneholdt kjøkken med messe og kontorer, mens det siste inneholdt meteorologirom, radiorom og legekontor.

Da den norske ekspedisjonen forlot Norway Station i november 1959, ble stasjonen overdratt til South African National Antarctic Expedition (SANAE) for en symbolsk sum. SANAE I var i drift i tre år før en stasjon nærmere kysten ble etablert.

## Eksterne lenker
* Den Norske Antarktisekspedisjon 1956–1960 – Norway Station Norsk polarhistorie
Tyler Weir

**Tyler Weir** (født 21. desember 1990 i Hereford, Herefordshire) er en engelsk fotballspiller.

Han begynte fotballkarrieren på Hereford Uniteds ungdomslag, og skrev under en spillerkontrakt for denne klubben i mai 2009. Hans debut kom sesongen 2009/10 i semi-finalen i Johnstone's Paint Trophy mot Milton Keynes Dons. Senere samme sesong spilte han i to ligakamper. Sesongen 2010/11 spilte han to liga kamper og en FA-Cup kamp før han ble sendt på lån til Gloucester City.

I februar 2016 besluttet The Football Association å utestenge ham i seks måneder, hvorav fire måneder ble utsatt til 1. juli 2018, for brudd på plikten til straks å melde fra om "an approach by a third party related to seeking to influence the outcome or conduct of a match or competition". Med andre ord hadde han blitt kontaktet av noen som ville få ham med på ''kampfiksing''. I avgjørelsen het det samtidig at "(i)t is important to note that the three players were not involved in any attempt to fix matches and did not accept monies or gifts".

## Referanser


## Eksterne lenker
*
Clyde McPhatter

**Clyde McPhatter** (født 15. november 1932 i Durham i Nord-Carolina, død 13. juni 1972 i The Bronx i New York) var en betydningsfull USA-amerikansk sanger innen rhythm-and-blues-sjangeren.

## Liv og virke
### Bakgrunn
McPhatter vokste opp i den svarte bydelen Hayti i Durham i en religiøs protestantisk familie, og var tidlig aktiv i sanggrupper i den lokale baptistkirken. Hans mor het Beulah (eller kanske Eva) til fornavn; hans far George McPhatter, og han var pastor i den menigheten. Allerede som femåring begynte han å synge i farens gospelkor sammen med sine tre brødre og tre søstre. Da han var ti år gammel var Clyde sologsanger (barnesopran) i koret.

### Karriere
Etter at familien flyttet til Teaneck i New Jersey fortsatte han å synge der. Han gikk på *Chelsior High School*, og arbeidet deltid i en dagligvarehandel. Etter at familien flyttet atter en gang, til New York City var han med på oppstarten av *Mount Lebanon Singers*, en populær gospelgruppe, i 1947.

I 1950 ble McPhatter med i Billy Ward & the Dominoes, og han var med på innspillinga av hitlåten «Sixty Minute Man» i 1951. I 1953 forlot han gruppa og startet isteden The Drifters, som fikk kontrakt med Atlantic Records. Gruppa hadde slagere som «White Christmas» og «Whatcha Gonna Do».

Etter et par år gikk McPhatter i gang med solokarriere, og han hadde flere populære låter (hovedsakelig i USA): «Love Has Joined Us Together» (med Ruth Brown), «Treasure of Love», «Seven Days», «Without Love (There Is Nothing)», «Long Lonely Nights», «Just To Hold My Hand», «Come What May», «A Lover's Question», «Ta Ta» og «Lover Please». Sistnevnte lå i 1962 fem uker på den norske VG-lista, med en sjetteplass som beste notering.

Utover i 1960-årene gikk det nedover med karrieren, mye på grunn av alkoholisme og ustadig livsførsel.

Han døde av et hjerteslag i Teaneck i New Jersey i 1972.

## Hedersbevisninger
I 1987 ble Clyde McPhatter innvotert i Rock and Roll Hall of Fame som soloartist, og året etter som medlem av The Drifters.

I 1993 utgav USAs postvesen et frimerke med McPhatter.

## Referanser


## Kilder
* Artikkel om McPhatter i Jan Sneum: *Politikens rock-leksikon – Udenlandsk rock gennem 40 år*, Politikens Forlag 1992, side 362 f.

## Eksterne lenker
* 
* 
* 
* Oversikt over Clyde McPhatters soloplater og listeplasseringer på nettstedet allmusic.com.
* Oversikt over The Drifters' soloplater og listeplasseringer på nettstedet allmusic.com.
* Bloggpost om Clyde McPhatter
360-avtaler

**360-avtale** er en kontraktsform som er et alternativ til den tradisjonelle platekontrakten. Forskjellen på en 360-avtale og en vanlig kontrakt er at plateselskapet også administrerer booking, management, publisering og merchandise. Avtaleformen omfatter med andre ord flere sider av artistens karrière og gjør funksjoner som, manager og *bookingansvarlig* overflødige. 360-avtaler er ikke et nytt fenomen, men blir stadig tatt oftere i bruk. I Norge var bandet Tommy Tokyo de første til å signere en slik avtale, med selskapet Warner i 2008.

Med en 360°-avtale tenker man seg artisten i sentrum, og en avtale som omfatter alle aktiviteter rundt han/henne, ikke bare inntekter fra platesalg (metaforen er altså en sirkel, dvs. 360 grader). På engelsk brukes også uttrykket "multiple rights deals" om den samme kontraktstypen.

## Referanser


## Eksterne lenker
* 360 Degree Record Deals  - Oversiktsartikkel fra Arts law centre of Australia (engelsk).
Pegasus Juniors FC

**Pegasus Juniors F.C.** er en engelsk fotballklubb fra Hereford. De ble med i Hellenic League Division One i 1982. I 2000/01 sesongen nådde den andre runde i FA Vase

## Historie
Pegasus Juniors ble startet i 1955 av en gruppe spillere fra Herefordshire County Boys, som fortsatt ønsket å spille fotball sammen. Klubbnavnet var inspirert av amatørlaget Pegasus FC.

Klubben startet opp i den lokale Herefordshire League, der de vant en rekke ligatitler og cuper, til 1982 da de rykket opp til Hellenic League. I 1985 vant de Divison 1 og rykket opp til Premier Divisjon. Åtte år senere rykket de ned, men rykket rett opp på første forsøk. Pegasus rykket ned igjen i 1995 etter at de ikke klarte å overholde de nye retningslinjene for stadioner, men i 1999 rykket de opp igjen til Hellenic League Premier Division der de har spilt siden.

## Kilder
* Club History Database

## Eksterne lenker
* Klubbens hjemmeside
Maj-Britt Röningberg

**Maj-Britt Röningberg** (født 19. oktober 1923 i Stockholm, død 23. juni 2001 i Göteborg) var en svensk kunstløper og skuespiller.

Röningberg representerte klubben AIK. Hun vant sølv i det svenske mesterskapet i 1941 og bronse i 1946 og 1948.

I 1996 gav Röningberg ut boken *Vintergatan*. Denne boken omhandler kvinner i idretten.

## Filmografi
* *En melodi om våren* (1943) – isprinsesse
* *Fattiga riddare* (1944) – Marianne Sellberg

## Referanser


## Eksterne lenker
*
Kjell Syversen

**Kjell Per Syversen** (født 19. juli 1926 i Oppegård) er en norsk journalist, mest kjent som tekstforfatter til filmen *[[Flåklypa Grand Prix]]*.

Han jobbet først i *[[Mannskapsavisa]]*, deretter i ukebladet *[[Aktuell]]* fra 1954-60, i *[[Dagbladet]]* 1960-77 og ble der kjent for spalten Kjendistoppen. I *[[Verdens Gang]]* var han redaksjonssekretær fra 1977 og fram til 1993. Hans artikler var ofte signert *Syver*. Sammen med Kjell Aukrust forfattet han sketsjene om Edmund Bakken. Ellers jobbet han mye frilans for NRK.

## Utgivelser
* *Jeg vil være ung*.  Utgitt av pseudonymene *Syver og Hetland* (Audun Hetland)
* *SK-917 har nettopp landet* (1981).  Krim med Michael Grundt Spang.  Filmatisert for NRK i 1984.
* Lydbøker:  *Edmund Bakkens OL-eventyr*, *Se Europa etter Edmund-metoden* og *Edmund Bakkens påskeekspedisjon* (2007)

## Premier
* Nordvisjonens førstepris kroner 30 000 for beste kriminalserie,  1981 
* Oslo bys kulturstipend og NRKs stipend.
* Riksmålsbevegelsens Gullpennen 1986
## Referanser
Lacey

Navnet **Lacey** deles av:

*Tyrel Lacey (*1986), keeper på Lyn
*Lacey Chabert (*1982)
*Lacey Hearn (1881–1969)

## Byer i USA
* Lacey (Arkansas), i Drew County
* Lacey (Iowa), i Mahaska County
* Lacey (Washington)
Matt Done

**Matthew Done** (født 22. juli 1988) er en engelsk tidligere fotballspiller. 

Han har tidligere spilt for Wrexham.

Han startet sin karriere i Wrexham og kom med på førstelaget i begynnelsen av 2007/08-sesongen, etter å ha kommet inn som innbytter sesongen før. Hans debut kom en måned etter at han hadde fylt 17 år, som innbytter i hjemmetap mot Doncaster Rovers. Han fikk sin første sjanse fra start i sesongens siste kamp, som ble spilt mot Darlington.

Hans første mål kom mot Grimsby Town og han scoret mot Sheffield Wednesday i en 4&ndash;1-seier i Ligacupen.

Han ble tilbudt en ny kontrakt med Wrexham i mai 2008, etter at klubben rykket ned til Conference League. Men han bestemte seg for å fortsette å spille i ligaen og signerte for League One-klubben Hereford United i juni 2008.

## Referanser


## Eksterne lenker
*
Tildelingsbrev

**Tildelingsbrev** er en årlig instruks fra ansvarlig departement til de enkelte underliggende virksomheter. Ved tildelingsbrevet stilles bevilgningen fra Stortinget til disposisjon for virksomheten, samtidig som det fastsettes utgifts- og inntektsrammer, budsjettfullmakter og rapporteringskrav. Tildelingsbrevene er en viktig del av departementets samlede virksomhetsstyring.

## Eksterne lenker
* Tildelingsbrev på Finansdepartementets område
Aleksandr Basjlatsjiov

**Aleksandr Basjlatsjiov** (født *Aleksander Nikolaevitsj Basjlatsjiov*, russisk: Александр Николаевич Башлачёв, født den 27. mai 1960, død 17. februar 1988) var en russisk poet og musiker kjent fra undergrunnsrock-scenen i Sovjetunionen på 1980-tallet. Gjennomgangstemaer i Basjlatsjiovs tekster var elendighet og samfunnslivet i Sovjetunionen. Musikalsk spilte han en aggressiv form for russisk folk kalt bard.

Basjlatsjiov tok sitt eget liv den 17. februar 1988 da han hoppa ut fra vinduet i niende etasje fra leiligheten sin i Leningrad. Hans død påvirka i særlig grad musikervennen Janka Djagileva som havna i en dyp depresjon som skulle følge henne ut livet. I februar 1990 ble det avholdt en hyllestkonsert for Basjlatsjiov i Leningrad.

Sønnen Egor Basjlatsjiov ble født i 1988 etter farens død.

## Referanser


## Eksterne lenker
* 
*
Christopher Collings

**Christopher Collings** (født 11. september 1977) er en norsk gründer og manager. Har de siste årene brukt navnet Chris Collings. Han stiftet i 1998 Tribe Records som ifølge VG-listas målinger for året 2002 holdt en andel på 28.9&nbsp;% av det norske hit-markedet. Selskapet gikk senere konkurs med krav mot seg på 2,9 millioner kroner, og Collings ble ilagt konkurskarantene. I 2006 ble Collings også dømt til 60 dagers betinget fengsel for regnskapsovertredelser.

Collings Collings står også bak Oslo Music Week, et samarbeid med det britiske festivalen Liverpool Music Week. Han startet også nettsiden russ.no.

I februar 2008 ble Christopher Collings ansatt i Sony BMG som prosjektleder.

I desember 2009 startet Christopher Collings for seg selv i Collings Entertainment AS. Selskapet stod blant annet bak We Love The 90's som var Norges største partyturné med 28 000 solgte billetter i 2011. Selskapet gikk imidlertid konkurs i 2012 etter stor satsing i Sverige og Danmark med 4,6 millioner kroner i krav fra 80 kreditorer.

Året etter startet han på nytt, og We Love The 90s er nå en årlig begivenhet i Oslo (Telenor Arena), Bergen og Stavanger.

Arrangementene driftes av hans firma Nordic Beats AS, som også booker flere artister til festivaler.

Collings stod også som frivillig bak roseseremonien på Rådhusplassen i Oslo med  mennesker, og utgivelsen av minne-CD-en «Mitt Lille Land» som ble gitt ut etter 22. juli og solgte til trippel platina-trofe. Alle inntekter gikk uavkortet til Utøyafondet, Amnesty International og Norsk Folkehjelp.

I 2014 startet han et selskap med David Hasselhoff, som turnerte i ni europeiske land.

I dag er Collings også manager for artisten Vidar Villa.

Under sin tid i Tribe Records fikk Collings mye omtale i media for sine markedføringsstrategier. Han planla blant annet å markedsføre barnegruppen *splash* i norske barnehager, men planene ble skrinlagt etter kritikk fra media, barneombudet og Norsk Lærerlag. 10. januar 2003 omtalte Dagbladet Collings og resten av Tribe Records som musikk-Norges siste cowboyer, fordi de utelukkende ga ut musikk på bakgrunn av markedet og ikke hva pressen vil like.

## Referanser


## Eksterne lenker
* Christopher Collings offisielle hjemmeside
Eva Balke

**Eva Balke** (1921–2002) var en norsk pedagog og høgskolerektor innen innen barnehagepedagogikk.

Hun tok embetseksamen i pedagogikk i 1968. Hennes hovedoppgave hadde tittelen *Tegning og sandkasselek som observasjonsgrunnlag – en metodestudie* og ble deretter rektor ved Sørlandets barnehagelærerskole i Kristiansand. Denne stillingen hadde hun i to år før hun ble rektor ved Barnevernsakademiet i Oslo, en stilling hun hadde fra 1966 til 1983. Hun gjorde en banebrytende innsats for å utvikle hovedfag i barnehagepedagogikk og annen videreutdanning for førskolelærere. En av bygningene ved Høgskolen i Oslo er oppkalt etter henne, og Tora Raknes har laget en byste av henne som står der.

Internasjonalt er hun kjent for sitt engasjement i Verdensorganisasjonen for småbarnsoppfostring, hvor hun var president fra 1986 til 1992.

## Bibliografi

* *«Vi kom sent, men vi kom godt» – [[Inger Grundt Pedersen]] og kampen for barnehagelærerutdanningen* 2002 ISBN 82-579-4186-7 
* *Småbarnspedagogikkens historie - forbilder for vår tids barnehager* 1995 ISBN 82-00-21148-7
* *Barnet viste veien. Festskrift til Eva Balke* Redaksjon: Unni Bleken 1990 ISBN 82-7378-006-6
* *Barnevernsakademiet i Oslo gjennom 50 år – fra privat skole for førskolelærere til statlig pedagogisk høgskole* 1988 ISBN 82-7378-005-8
* *Skandinavisk barnehage før 1945 – fellestrekk og påvirkning på Frøbelpedagogikkens grunn* 1984
* *Førskolepedagogikkens historie* av Gerda Simmons-Christenson – norsk utgave ved Eva Balke 1979 ISBN  82-02-01762-9
* *Barnehage – heim – lokalsamfunn* 1979 Sammen med Bjørn Berg og Oddvar Fagerli 
* *Om barn i barnehage – en analyse av kulturpåvirkning i barnas nære miljø* 1978
* *Barnehagen – innføring i praktisk førskolepedagogikk* 1976 ISBN 82-02-00887-5
* *Førskolelærerstudenten i praksis* 1972 ISBN 82-00-04712-1
* *Formingspsykologi, Formingsmetodikk og Forming og barn med spesielle vansker* 1969 Sammen med Harald Håvåg og  Unni Riise
* *Barn og leik* 1964 Sammen med Åse Gruda Skard Flere opplag
* *Hva kan vi vente av barn på ulike alderstrinn?* 1962 Sammen med Åse Gruda Skard 
* *Skolen i sikte* 1961 Sammen med Oddvar Vormeland og Lise Heber Østlyngen. Flere opplag 
* *Innføring i psykologi* 1952 Sammen med Eva Nordland og Aasta Vegum. Flere opplag

## Kilder
* *Hvem da?* Aftenposten Kultur 29. juli 2009 side 11
Marija Pinigina

**Marija Dzjumbajeva Pinigina** (russisk; Мари́я Джумаба́евна Пини́гина, født 9. februar 1958) er en tidligere friidrettsutøver, som hovedsakelig konkurrerte på 400 meter. Hun representerte Sovjetunionen.

Under OL 1988 i Seoul var hun med på det sovjetiske laget som satte ny verdensrekord på 4 x 400 meter med tiden 3:15.17. Laget bestod ellers av sølvvinner på 400&nbsp;meter hekk Tatjana Ledovskaja, 400&nbsp;meter bronsevinner Olga Nazarova og gullvinner på 400&nbsp;meter Olga Bryzgina. Per 6. august 2009 er tiden fortsatt verdensrekord.

Pinigina sin fremste meritt individuelt er bronsemedaljen på 400&nbsp;meter fra VM 1983 i Helsingfors.

## Referanser


## Eksterne lenker
*
Liverpool Music Week

**Liverpool Music Week** er Storbritannias største innendørs musikkfestival. Festivalen står vært år for over 300 konserter fordelt på 20 klubber rundt om i Liverpool. Liverpool Music Week er nå inne i sitt syvende år. 

I 2007 stiftet Christopher Collings i samarbeid store aktører som, MSN og Coca-Cola den norske søsterfestivalen Oslo Music Week. Festivalenes konsept var å utveksle artister seg i mellom.

## Referanser


## Eksterne lenker
* Liverpool Music Weeks offisielle hjemmeside
Svanfjell

**Svanfjell** (samisk: *Njukčavárri*) er et fjellområde på Senja i Troms. Det består av (fra sør) Førstefjellet (807 meter), Andrefjellet (879 meter) og Tredjefjellet (896 meter). Tredjefjellet er det høyeste punktet i tidligere Torsken kommune.

Den 20. mars 1966 var Første Svanfjell åstedet for en flyulykke i samband med en vinterøvelsen «Winter Express 66» med NATO-styrker. Et amerikansk C-130B Hercules-fly fra en base i Frankrike kom for lavt under innflyvning til Bardufoss flystasjon og traff fjellet. Hele mannskapet på 7 omkom.

## Se også
*Svanfjell-ulykken

## Referanser
Oslo Music Week

**Oslo Music Week** er en norsk musikkfestival som ble arrangert for første gang høsten 2007. Festivalen finner sted på Youngstorget i Oslo men konseptet er hente og videreutviklet fra Liverpool Music Week. Festivalenes konsept er å utveksle artister med hverandre og satse på et bredt spekter av artister. Oslo Music Week har to scener med kapasitet til 1300 personer.

## Eksterne lenker
* Oslo Music Weeks offisielle Hjemmeside
* Liverpool Music Weeks offisielle Hjemmeside